เรื่องร้องเรียน: ขยะวางไม่เป็นที่เป็นทาง สกปรก ทางกทม.ควรเอาถังหรือภาชนะมาไว้ใส่
การดำเนินการของเจ้าหน้าที่: ขอขอบคุณที่แจ้งเรื่องเข้ามาค่ะ ฝ่ายรักษาความสะอาดฯ ขอเรียนให้ทราบว่า ประชาชนที่มีที่พักอาศัยติดริมถนน ประชาชนที่อยู่ในซอยเล็กและแคบและรถเก็บขนมูลฝอยเข้าจัดเก็บไม่ถึง สามารถนำขยะมาวางริมถนนเพชรเกษมทั้ง 2 ฝั่ง เพื่อรอการจัดเก็บของรถเก็บขนมูลฝอยได้ทุกวันตั้งแต่เวลา 18.00 -05.00 น. แต่ต้องนำขยะใส่ถุงรองรับให้เรียบร้อย มัดปากถุงให้แน่นหนา และต้องวางตาทเวลาที่กำหนดไว้เท่านั้น ซึ่งฝ่ายรักษาความสะอาดฯได้ประชาสัมพันธ์ไปแล้ว โดยฝ่ายรักษาความสะอาดฯได้จัดรถเก็บขนมูลฝอย ออกจัดเก็บมูลฝอยริมถนนเพชรเกษมทุกวันในช่วงกลางคืน ตั้งแต่เวลา 20.30-06.00 น.และช่วงเช้าได้จัดรถเร่งด่วนออกจัดเก็บขยะที่ทิิ้งนอกเวลาที่กำหนดทุกวันในเวลาประมาณ 08.30 น. ภาพที่ผู้แจ้งแจ้งมาเป็นการทิ้งขยะนอกเวลาที่กำหนด ฝ่ายรักษาความสะอาดฯ จะดำเนินการประชาสัมพันธ์ประชาชนในพื้นที่เพิ่มเติม อนึ่ง การจัดวางถังขยะในจุดดังกล่าวไม่สามารถวางได้ เนื่องจากต้องการให้ประชาชนทิ้งขยะให้เป็นเวลาตามที่กำหนด เมื่อมีถังขยะจะทำให้จุดดังกล่าวเป็นแหล่งเสื่อมโทรม เพราะจะทิ้งขยะกันตลอดเวลา และจุดทิ้งขยะทุกจุดริมถนนเพชรเกษม ฝ่ายรักษาความสะอาดฯ ได้จัดทำแผนและล้างทำความสะอาดเป็นประจำทุกวันอาทิตย์และวันจันทร์ค่ะ
ความเห็นของผู้แจ้ง: ขอบคุณที่ช่วยรักษาความสะอาดครับ
พื้นที่: แขวงบางด้วน เขตภาษีเจริญ กรุงเทพมหานคร